Alsószentiván Község Önkormányzat Képviselő-testületének

1/2013.(I. 17.)önkormányzati rendelete

a természetben nyújtott szociális célú tűzifa támogatás jogosultsági feltételeiről

Alsószentiván Község Önkormányzat Képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, a helyi önkormányzatok szociális célú tűzifavásárláshoz kapcsolódó kiegészítő támogatásokról szóló 59/2012.(XI. 28.)BM rendelet 2.§ (1) bekezdésében meghatározott feladatkörében eljárva a következőket rendeli el:

1.§

(1) A rendelet hatálya kiterjed az Alsószentiván község közigazgatási területén állandó bejelentett lakcímmel vagy tartózkodási hellyel rendelkező személyekre, aki lakásának fűtését fával oldja meg.
(2) A rendelet hatálya kiterjed a magyar állampolgárokra, állandó tartózkodásra jogosító személyi igazolvánnyal rendelkező bevándoroltra, letelepedési engedéllyel rendelkező személyekre, a magyar hatóság által menekültként elismert személyekre vagy hontalanokra.
2.§

(1) A szociális ellátásra való jogosultat érintő jog és kötelezettség megállapítására, továbbá a hatósági ellenőrzésre a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit, illetve a szociális igazgatásról és szociális ellátásokról szóló 1993. évi III. törvény és a gyermekek védelméről és gyámügyi igazgatásról szóló 1997. évi XXXI. törvény rendelkezéseit az e rendeletben meghatározott eltérésekkel kell alkalmazni.

(2) A tűzifa támogatás kérelemre nyújtható, a kérelmet az Alap és Alsószentiván Községek Körjegyzősége Alsószentiváni Kirendeltségén lehet benyújtani 2013. január 25. napjáig. A határidő elmulasztása jogvesztő.
(3) A kérelmet az Alsószentiván Község Önkormányzatnál rendszeresített átmeneti segély iránti kérelem nyomtatványon kell benyújtani. A kérelemre rá kell vezetni, hogy a kérelmező tűzifa támogatást kér.

(4) A kérelemhez csatolni kell az egy főre jutó jövedelem kiszámításához szükséges dokumentumokat.

(5) A képviselő-testület az e rendeletben foglaltak szerinti támogatás megállapításának hatáskörét a polgármesterre ruházza át. A tűzifára való jogosultságról a polgármester a döntését 2013. január 31. napjáig hozza meg.

(6) A polgármester döntése ellen a kézhezvételtől számított 15 napon belül a képviselő-testülethez lehet fellebbezni.

3.§

(1) Az önkormányzat a Belügyminisztérium felé jelzett igény alapján 6 m3 kemény tűzifa mennyiségre 14.000,-Ft/m3+ÁFA összegű támogatásban részesült, mely összeg az erdőgazdálkodók által szabott ár részbeni fedezetéül szolgál.

(2) A fa szállításának költsége az önkormányzatot terheli.

4.§

(1) A tűzifa támogatás mértéke 2,5 mázsa kérelmenként.

(2) A támogatást egy háztartáson belül egy kérelmező kaphat.

5.§

(1) Tűzifa támogatásra jogosult az a kérelmező, akinek háztartásában az egy főre jutó havi jövedelem nem haladja meg a mindenkori öregségi nyugdíjminimum 150%-át.

(2) Azonos jövedelemviszony esetén az a kérelmező kaphat támogatást, aki lakásfenntartási támogatásban, aktív korúak támogatásában, időskorúak járadékában, adósságkezelési támogatáshoz kapcsolódó adósságcsökkentési támogatásra jogosult.

6.§

Ha a rendelkezésre álló tűzifa mennyiség nem elegendő a kérelmek kielégítésére, akkor a polgármester az egy főre jutó jövedelmek alapján felállított sorrend alapján dönt a jogosultak köréről.

7.§

A rendelet kihirdetése napját követő napon lép hatályba.
 Nagy Lajos






Csalovszkiné Mezei Zsuzsanna
polgármester






 körjegyzőt helyettesítő jegyző
KIHIRDETÉSI ZÁRADÉK:
A rendelet a mai napon kihirdetésre került.

Alsószentiván, 2013. január 17.
Csalovszkiné Mezei Zsuzsanna

körjegyzőt helyettesítő jegyző
